Diari Oficial de la Generalitat Valenciana


Sumari del DOGV 9754, del 28-12-2023 (2023/13242)

Extracte de la Resolució de 21 de desembre de 2023, del conseller d'Agricultura, Ramaderia i Pesca, per la qual es convoquen ajudes, per a inversions en bioseguretat en vivers escomeses per determinats productors de materials vegetals, per al període 2023, corresponents a l'última anualitat del pla en el marc del Pla de recuperació, transformació i resiliència, finançat per la Unió Europea- NextGenerationEU, per al període 2023,
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9754

Data del DOGV
:   28-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/13789


Data del document
:   21-12-2023

Organisme emissor
:   Conselleria d'Agricultura, Ramaderia i Pesca

Tipus de document
:   Extracte

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

Extracte de la Resolució de 21 de desembre de 2023, del conseller d'Agricultura, Ramaderia i Pesca, per la qual es convoquen ajudes, per a inversions en bioseguretat en vivers escomeses per determinats productors de materials vegetals, per al període 2023, corresponents a l'última anualitat del pla en el marc del Pla de recuperació, transformació i resiliència, finançat per la Unió Europea- NextGenerationEU, per al període 2023, [2023/13195]  
BDNS (identif.): 735010.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/735010)  
  
Primer. Beneficiaris  
Podran ser beneficiaris d'esta subvenció les persones físiques o jurídiques o ens sense personalitat jurídica, que reunisquen els requisits següents:  
a) Ser operador professional inscrit com a productor, de dret públic o privat, en el Registre d'operadors professionals de vegetals (ROPVEG) i, per tant, estar autoritzat per la DireccióGeneral d'Agricultura, Ramaderia i Pesca.  
b) Ser productor d'MVR susceptibles, entre altres, de les plagues de quarantena que són transmeses per insectes vectors següents:  
1. Xylella fastidiosa  
2. Bursaphelenchus xylophilus  
3. HLB o enverdiment dels cítrics  
4. Flavescència daurada  
c) Ser productor de MVR d'algun o diversos dels llocs de producció següents:  
1. Camps de planta mare de fruiter i vinya de categoria inicial i camps de planta mare de cítrics  
de categoria de base.  
2. Camps de planta mare de fruiter i vinya de categories base (excepte cítrics), certificada, CAC (Conformitas Agraria Communitatis) i estàndard.  
3. Vivers de plançons fruiters i vinya de les categories certificades, CAC i estàndard.  
4. Camps de material de reproducció d'espècies aromàtiques i ornamentals.  
5. Camps de plantes mare per a la producció de material forestal de reproducció.  
6. Vivers forestals.  
7. Camps de producció de llavors d'espècies hortícoles de categories prebase, base i estàndard.  
8. Camps de material de multiplicació d'hortalisses.  
Es consideraran prioritaris a aquells beneficiaris les instal·lacions dels quals se situen dins de les zones demarcades de plagues prioritàries segons el Reglament delegat (UE) 2019/1702 de la Comissió, d'1 d'agost de 2019, pel qual es completa el Reglament (UE) 2016/2031 del Parlament Europeu i del Consell establint una llista de plagues prioritàries.  
  
Segon. Objecte  
Es convoquen, per a l'exercici 2023, les subvencions destinades a finançar inversions dirigides a productors de determinats materials vegetals de reproducció (MVR) que invertisquen en instal·lació de protecció en vivers enfront d'insectes vectors o en equips de tractament mitjançant termoteràpia en vivers de vinya corresponents a l'última anualitat del Pla de recuperació, transformació i resiliència espanyol.  
  
Estes ajudes s'emmarquen en el component 3 (transformació ambiental i digital del sistema agroalimentari i pesquer) del Pla de recuperació, transformació i resiliència, finançat per la Unió Europea-NextGenerationEU, de l'economia espanyola, corresponent a la inversió 3 (Pla d'impuls de la sostenibilitat i competitivitat de l'agricultura i la ramaderia II: Reforç dels sistemes de capacitació i bioseguretat en vivers i centres de neteja i desinfecció).  
  
Tercer. Bases reguladores  
Reial decret 949/2021, de 2 de novembre, pel qual s'establixen les bases reguladores per a la concessió de subvencions destinades a inversions en matèria de bioseguretat per a la millora o construcció de centres de neteja i desinfecció de vehicles de transport per carretera de bestiar, així com per a inversions en bioseguretat en vivers, escomeses per determinats productors de materials vegetals de reproducció, en el marc del Pla de recuperació, transformació i resiliència, publicat en el BOE número 236, de 3 de novembre de 2021.  
  
  
Quart. Quantia  
Les ajudes que s'establixen en la present resolució tindran la consideració de subvenció.  
1. La quantia de la subvenció es concedirà sobre la base de la inversió realitzada, sent la inversió màxima subvencionable de 120.000 euros per cada instal·lació. Esta quantia podrà variar entre el 40 % i el 70 % de l'import sol·licitat per a la inversió en funció del nombre de beneficiaris i pressupost disponible.  
2. L'import màxim de concessió per inversió a subsidiar serà de 84.000 euros.  
  
Cinqué. Finançament de les ajudes  
1. D'acord amb el que s'estableix en l'article 21 del Reial decret 949/2021, de 2 de novembre, pel qual s'establixen les bases reguladores per a la concessió de subvencions destinades, entre altres, a inversions en bioseguretat en vivers, escomeses per determinats productors de materials vegetals de reproducció inclosos els equips de tractament mitjançant termoteràpia en vivers de vinya, en el marc del Pla de recuperació, transformació i resiliència, el Ministeri d'Agricultura, Pesca i Alimentació finançarà les subvencions previstes.  
  
2. L'import global màxim fixat per a la resolució d'expedients d'estes subvencions serà el següent:  
Aplicació pressupostària 44.10.36.783.64  
Programa 714.99  
Capítol 7  
Línia S8823000, «Subvencions estatals als operadors professionals de categoria productor de determinats materials vegetals que realitzen inversions en instal·lacions de protecció front insectes vectors»  
  
Import global màxim: 1.906.223,85 euros  
  
Sisé. Altres dades  
Els i les sol·licitants hauran de presentar, juntament amb la sol·licitud, la documentació que s'indica en l'article 12 de la Resolució del conseller d'Agricultura, Ramaderia i Pesca, per la qual es convoquen ajudes per a inversions en bioseguretat en vivers escomeses per determinats productors de materials vegetals per al període 2023, corresponents a l'última anualitat del pla en el marc del Pla de recuperació, transformació i resiliència, finançat per la Unió Europea- NextGenerationEU, per al període 2023.  
  
Seté. Termini de presentació de sol·licituds  
El termini de presentació de sol·licituds serà d'un mes des de la publicació de l'extracte de la convocatòria en el Diari Oficial de la Generalitat Valenciana.  
  
València, 21 de desembre de 2023.- El conseller d'Agricultura, Ramaderia i Pesca: José Luis Aguirre Larrauri.